《甲戍四月过蓬辣滩》
明代·钟芳

榄潭东下溪流恶，恶滩自古传蓬辣。平澎百里闻鍧雷，怪石谽谺剑相搏。

百夫推挽仆且僵，仓黄急唤黄头郎。须臾修绠忽中绝，一落千丈魂飞扬。

蛟螭磷磷齧舟碎，命如蚶蚬遭沸汤。呜呼，命如蚶蚬遭沸汤，君欲南征殊莫忙。

作者简介：（ ?—1544）明广东崖州人，改籍琼山，字仲实。正德三年进士。嘉靖中累官至户部右侍郎。有《皇极经世图赞》、《续古今纪要》、《崖志略》、《钟筠溪家藏集》。